CELEX: 32012D0364
Language: et
Date: 2012-06-25 00:00:00
Title: 2012/364/EL: Nõukogu otsus, 25. juuni 2012 , seisukoha kohta, mille Euroopa Liit võtab EMP Ühiskomitees EMP lepingu II lisa ( „Tehnilised normid, standardid, katsetamine ja sertifitseerimine” ) muutmise suhtes

7.7.2012   
            
            
               ET
            
            
               Euroopa Liidu Teataja
            
            
               L 177/5
            
         NÕUKOGU OTSUS,
   25. juuni 2012,
   seisukoha kohta, mille Euroopa Liit võtab EMP Ühiskomitees EMP lepingu II lisa („Tehnilised normid, standardid, katsetamine ja sertifitseerimine”) muutmise suhtes
   (2012/364/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2, artikli 114 lõiget 1 ja artikli 207 lõiget 2 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingusse (edaspidi „EMP leping”) tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes (2).
            
         
               (2)
            
            
               EMP lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega (3).
            
         
               (3)
            
            
               EMP lepingusse tuleb inkorporeerida Euroopa Parlamendi ja nõukogu 9. juuli 2008. aasta otsus nr 768/2008/EÜ toodete turustamise ühise raamistiku kohta (4).
            
         
               (4)
            
            
               Otsuses nr 768/2008/EÜ kehtestatakse toodete turustamistingimusi ühtlustavate tulevaste õigusaktide ühised põhimõtted ja võrdlussätted ning viitetekst olemasolevatele õigusaktidele.
            
         
               (5)
            
            
               Määrusega (EÜ) nr 764/2008, mis on EMP lepingusse inkorporeeritud, tunnistatakse kehtetuks Euroopa Parlamendi ja nõukogu 13. detsembri 1995. aasta otsus nr 3052/95/EÜ (millega kehtestatakse informatsiooni vahetamise kord selliste siseriiklike meetmete kohta, millega kaldutakse kõrvale ühenduse territooriumil kaupade vaba liikumise põhimõttest) (5). Määruse (EÜ) nr 764/2008 arvesse võtmiseks tuleks EMP lepingut seega muuta.
            
         
               (6)
            
            
               Määrusega (EÜ) nr 765/2008, mis on EMP lepingusse inkorporeeritud, tunnistatakse kehtetuks nõukogu 8. veebruari 1993. aasta määrus (EMÜ) nr 339/93 (kolmandatest riikidest imporditud toodete tooteohutuse eeskirjadele vastavuse kontrolli kohta) (6). Määruse (EÜ) nr 765/2008 arvesse võtmiseks tuleks EMP lepingut seega muuta.
            
         
               (7)
            
            
               Otsusega nr 768/2008/EÜ, mis on EMP lepingusse inkorporeeritud, tunnistatakse kehtetuks nõukogu 22. juuli 1993. aasta direktiiv 93/465/EMÜ (mis käsitleb tehnilise ühtlustamise direktiivides kasutatavaid vastavushindamismenetluse eri etappide mooduleid ning CE-vastavusmärgise kinnitamise ja kasutamise eeskirju) (7). Otsuse nr 768/2008/EÜ arvesse võtmiseks tuleks EMP lepingut seega muuta.
            
         
               (8)
            
            
               Seetõttu tuleks EMP lepingu II lisa vastavalt muuta.
            
         
               (9)
            
            
               EMP Ühiskomitees võetav liidu seisukoht peaks seetõttu tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille liit võtab EMP Ühiskomitees seoses EMP lepingu II lisa („Tehnilised normid, standardid, katsetamine ja sertifitseerimine”) kavandatava muutmisega, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 25. juuni 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  EÜT L 305, 30.11.1994, lk 6.
   
      (2)  ELT L 218, 13.8.2008, lk 21.
   
      (3)  ELT L 218, 13.8.2008, lk 30.
   
      (4)  ELT L 218, 13.8.2008, lk 82.
   
      (5)  EÜT L 321, 30.12.1995, lk 1.
   
      (6)  EÜT L 40, 17.2.1993, lk 1.
   
      (7)  EÜT L 220, 30.8.1993, lk 23.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse EMP lepingu II lisa („Tehnilised normid, standardid, katsetamine ja sertifitseerimine”)
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, eriti selle artiklit 98,
      ning arvestades järgmist:
      
                  (1)
               
               
                  Euroopa Majanduspiirkonna lepingusse (edaspidi „EMP leping”) tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes (1).
               
            
                  (2)
               
               
                  EMP lepingusse tuleb inkorporeerida Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega (2).
               
            
                  (3)
               
               
                  EMP lepingusse tuleb inkorporeerida Euroopa Parlamendi ja nõukogu 9. juuli 2008. aasta otsus nr 768/2008/EÜ toodete turustamise ühise raamistiku kohta (3).
               
            
                  (4)
               
               
                  Otsuses nr 768/2008/EÜ kehtestatakse toodete turustamistingimusi ühtlustavate tulevaste õigusaktide ühised põhimõtted ja võrdlussätted ning viitetekst olemasolevatele õigusaktidele.
               
            
                  (5)
               
               
                  Määrusega (EÜ) nr 764/2008, mis on EMP lepingusse inkorporeeritud, tunnistatakse kehtetuks Euroopa Parlamendi ja nõukogu 13. detsembri 1995. aasta otsus (EÜ) nr 3052/95/EÜ (millega kehtestatakse informatsiooni vahetamise kord selliste siseriiklike meetmete kohta, millega kaldutakse kõrvale ühenduse territooriumil kaupade vaba liikumise põhimõttest) (4). Määruse (EÜ) nr 764/2008 arvesse võtmiseks tuleks EMP lepingut seega muuta.
               
            
                  (6)
               
               
                  Määrusega (EÜ) nr 765/2008, mis on EMP lepingusse inkorporeeritud, tunnistatakse kehtetuks nõukogu 8. veebruari 1993. aasta määrus (EMÜ) nr 339/93 (kolmandatest riikidest imporditud toodete tooteohutuse eeskirjadele vastavuse kontrolli kohta) (5). Määruse (EÜ) nr 765/2008 arvesse võtmiseks tuleks EMP lepingut seega muuta.
               
            
                  (7)
               
               
                  Otsusega nr 768/2008/EÜ, mis on EMP lepingusse inkorporeeritud, tunnistatakse kehtetuks nõukogu 22. juuli 1993. aasta direktiiv 93/465/EMÜ (mis käsitleb tehnilise ühtlustamise direktiivides kasutatavaid vastavushindamismenetluse eri etappide mooduleid ning CE-vastavusmärgise kinnitamise ja kasutamise eeskirju) (6). Otsuse nr 768/2008/EÜ arvesse võtmiseks tuleks EMP lepingut seega muuta.
               
            
                  (8)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XIX peatükki muudetakse järgmiselt.
      
                  1)
               
               
                  Punkti 3b (nõukogu määrus (EMÜ) nr 339/93) tekst asendatakse järgmisega:
                  „32008 R 0765: Euroopa Parlamendi ja nõukogu määrus (EÜ) nr 765/2008, 9. juuli 2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93 (ELT L 218, 13.8.2008, lk 30).
                  Käesolevas lepingus loetakse kõnealuse määruse sätteid järgmiste kohandustega:
                  
                              a)
                           
                           
                              artikli 4 lõike 2 lõppu lisatakse järgmine tekst:
                              „Liechtensteinil on samuti võimalus pöörduda Šveitsi akrediteerimisasutuse poole tootevaldkondade puhul, mis on hõlmatud Euroopa Ühenduse ja Šveitsi Konföderatsiooni vahelise vastavushindamise vastastikuse tunnustamise lepinguga ning mille suhtes peetakse ELi ja Šveitsi nõudeid kõnealuse lepingu artikli 1 lõigete 2 ja 3 alusel võrdväärseteks”;
                           
                        
                              b)
                           
                           
                              Liechtensteinist teistesse lepinguosalistesse eksporditud toodete suhtes võib vastavalt artiklitele 27–29 kohaldada piirikontrolli.”
                           
                        
            
                  2)
               
               
                  Punkti 3d (nõukogu otsus 93/465/EMÜ) tekst asendatakse järgmisega:
                  „32008 R 0768: Euroopa Parlamendi ja nõukogu otsus nr 768/2008/EÜ, 9. juuli 2008, toodete turustamise ühise raamistiku kohta ja millega tunnistatakse kehtetuks nõukogu otsus 93/465/EMÜ (ELT L 218, 13.8.2008, lk 82).”
               
            
                  3)
               
               
                  Punkti 3f (Euroopa Parlamendi ja nõukogu otsus nr 3052/95/EÜ) tekst asendatakse järgmisega:
                  „32008 R 0764: Euroopa Parlamendi ja nõukogu määrus (EÜ) nr 764/2008, 9. juuli 2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes ja tunnistatakse kehtetuks otsus nr 3052/95/EÜ (ELT L 218, 13.8.2008, lk 21).
                  Käesolevas lepingus loetakse kõnealuse määruse sätteid järgmiste kohandustega:
                  Määrust kohaldatakse ainult lepingu artikli 8 lõikes 3 nimetatud toodete suhtes.
                  Määrust ei kohaldata Liechtensteini suhtes toodete puhul, mis on nimetatud lepingu I lisas, II lisa XII ja XXVII peatükis ning protokollis nr 47 nii kaua, kui Liechtensteini suhtes kohaldatakse ELi ja Šveitsi Konföderatsiooni vahelist põllumajandustoodete lepingut.”
               
            
                  4)
               
               
                  Punkti 3h (Euroopa Parlamendi ja nõukogu direktiiv 2001/95/EÜ) lisatakse järgmine tekst:
                  „, muudetud järgmise õigusaktiga:
                  
                              —
                           
                           
                              
                                 32008 R 0765: Euroopa Parlamendi ja nõukogu määrus (EÜ) nr 765/2008, 9. juuli 2008 (ELT L 218, 13.8.2008, lk 30).”
                           
                        
            Artikkel 2
      Määruste (EÜ) nr 764/2008 ja (EÜ) nr 765/2008 ning otsuse nr 768/2008/EÜ islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub […], tingimusel et EMP Ühiskomiteele on esitatud kõik EMP lepingu artikli 103 lõike 1 kohased teated (7).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel,
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L 218, 13.8.2008, lk 21.
      
         (2)  ELT L 218, 13.8.2008, lk 30.
      
         (3)  ELT L 218, 13.8.2008, lk 82.
      
         (4)  EÜT L 321, 30.12.1995, lk 1.
      
         (5)  EÜT L 40, 17.2.1993, lk 1.
      
         (6)  EÜT L 220, 30.8.1993, lk 23.
      
         (7)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]